wickkiey/tamil-wikipedia-chunked huggingface dataset:
# உசுமானியா பல்கலைக்கழகம்

## வரலாறு

### சுதந்திரத்திற்குப் பின் (1947-தற்போது)

சுதந்திரம் அடைந்து 1948 இல் ஐதராபாத் மாநிலம் இந்தியாவுடன் இணைந்த பிறகு, பல்கலைக்கழகம் மாநில அரசாங்கத்தின் கீழ் வந்தது. முதல் மாநில அரசு தேர்ந்தெடுக்கப்பட்ட பிறகு, மத்திய அரசு உசுமானியா பல்கலைக்கழகத்தை இந்தி மொழியாகக் கொண்ட மத்திய ப்பல்கலைக்கழகமாக மாற்றும் திட்டத்தை அறிவித்தது. இருப்பினும், இது எதிர்ப்புகளுக்கு வழிவகுத்தது. மேலும், முல்கி போராட்டத்தின் அழுத்தத்தால், திட்டம் கைவிடப்பட்டது. இறுதியில், ஆங்கிலம் பயிற்று மொழியாக மாறியது. மேலும் நிசாமின் கிரீடம் பல்கலைக்கழக முத்திரையிலிருந்து நீக்கப்பட்டது.
, சுமார். 1937.]]
2022 ஆம் ஆண்டில் கல்வி நிறுவங்களுக்கான தேசிய நிறுவன தரவரிசை கட்டமைப்பு இந்திய பல்கலைக்கழகங்களில் உசுமானியா பல்கலைக்கழகத்தை 22 வது இடத்தில் பட்டியலிட்டது.
# உசுமானியா பல்கலைக்கழகம்

## முத்திரை

அசல் முத்திரையில் *நூருன் அலா நூர்* என்ற சொற்றொடருடன் நிசாமின் கிரீடம் சிகரமாக இடம்பெற்றது. அதில் "நான் அறிவின் நகரம் மற்றும் அலி அதன் வாயில்" என்ற ஹதீஸையும் உள்ளடக்கி இருந்தது.  
தற்போதைய சின்னத்தில் தெலுங்கு மற்றும் சமசுகிருதத்தில் எழுத்துகள் உள்ளன. புதிய சின்னத்தின் இடையில் "ஐன்" என்ற உருது எழுத்து உள்ளது.
# உசுமானியா பல்கலைக்கழகம்

## வளாகம்

கெய்ரோவில் உள்ள சுல்தான் ஹாசன் கல்லூரியைப் போன்ற ஒரு கட்டடக்கலை பாரம்பரிய அமைப்பைக் கொண்டுள்ளது. ]]
முதன்மை வளாகம் ஐதராபாத்தில் உள்ள ஒரு தலைமை அறிவுசார் மையமாகும். மேலும் அதன் முன்னாள் மாணவர்கள் மற்றும் ஆசிரிய உறுப்பினர்களில் இந்தியாவின் முன்னாள் பிரதமர் பிவி நரசிம்ம ராவ் உட்பட பல புகழ்பெற்ற நபர்கள் உள்ளனர். மரபியல், உயிர்வேதியியல், உயிரி தொழில்நுட்பவியல், வேதியியல், பொறியியல், மேலாண்மை மற்றும் சட்டம் ஆகியவற்றின் முதன்மை வளாகத் துறைகளுக்கான சேர்க்கை மிகவும் போட்டித்தன்மை வாய்ந்தது. பல்கலைக்கழகத்தின் துணைவேந்தராக பேராசிரியர் எஸ். ராமச்சந்திரம் என்பவரை மாநில அரசு நியமித்தது. பல்கலைக்கழகம் தேசிய மதிப்பீட்டு மற்றும் அங்கீகார குழுவால் (NAAC ) 'A <sup>+</sup> ' தர அங்கீகாரம் பெற்றது. புதுதில்லியின் பல்கலைக்கழக மானியக் குழுவால் 'சிறந்த திறன் கொண்ட பல்கலைக்கழகம்' என்ற அந்தஸ்து வழங்கப்பட்டுள்ளது.  
பல்கலைக்கழகத்தின் பத்து உறுப்பு கல்லூரிகள் உள்ளன. பல்கலைக்கழகம் மனிதநேயம், கலை, அறிவியல், சமூக அறிவியல், சட்டம், பொறியியல், மருத்துவம், தொழில்நுட்பம், வணிகம் மற்றும் வணிக மேலாண்மை, தகவல் தொழில்நுட்பம் மற்றும் கிழக்கத்திய மொழிகள் ஆகிய படிப்புகளை வழங்குகிறது. 2001 ஆம் ஆண்டில், இந்திய அரசின் ஒரு பகுதியான பல்கலைக்கழக மானியக் குழுவின் தேசிய அங்கீகாரம் மற்றும் மதிப்பீட்டு குழு மூலம் இதற்கு ஐந்து நட்சத்திர தகுதி வழங்கப்பட்டது.  
பல்கலைக்கழகம் கிட்டத்தட்ட 1600 ஏக்கர் (6 கிமீ2) வளாகத்தில் 300,000 மாணவர்களைக் கொண்டுள்ளது (அனைத்து வளாகங்கள், தொகுதியுடன் இணைந்த கல்லூரிகள் மற்றும் மாவட்ட மையங்களைக் கணக்கிடுகிறது) . இது இந்தியாவின் மிகப்பெரிய உயர்கல்வி அமைப்புகளில் ஒன்றாகும். உசுமானியாவில் சுமார் 5000 ஆசிரியர்கள் மற்றும் ஊழியர்கள் பணிபுரிகின்றனர். இது நாடு முழுவதும் இருந்தும் பிற நாடுகளிலிருந்தும் மாணவர்களை ஈர்க்கிறது.
# உசுமானியா பல்கலைக்கழகம்

## அமைப்பு மற்றும் நிர்வாகம்

உசுமானியா பல்கலைக்கழகத்தின் பல்கலைக்கழகப் பொறியியல் கல்லூரி, நாட்டின் சிறந்த 15 பொறியியல் பள்ளிகளில் ஒன்றாகும்
# உசுமானியா பல்கலைக்கழகம்

## அமைப்பு மற்றும் நிர்வாகம்

### தொகுதி கல்லூரிகள்

உசுமானியா பல்கலைக்கழகம் என்பது பல்கலைக்கழக கல்லூரிகள், தொகுதிக் கல்லூரிகள் மற்றும் இணைந்த கல்லூரிகளின் கூட்டமைப்பாகும். பல்கலைக்கழகத்தின் தொகுதிக் கல்லூரிகள் பின்வருமாறு:  
- நிசாம் கல்லூரி
- முதுகலை சட்டக் கல்லூரி, பசீர் பாக்
- தெலங்காணா மகளிர் பல்கலைக்கழகம்
- பல்கலைக்கழக அறிவியல் கல்லூரி, சைபாபாத்
- பல்கலைக்கழக முதுகலை கல்லூரி, செகந்திராபாத்
# உசுமானியா பல்கலைக்கழகம்

## குறிப்பிடத்தக்க முன்னாள் மாணவர்கள் மற்றும் ஆசிரியர்கள்

உசுமானியா பல்கலைக்கழகத்தின் குறிப்பிடத்தக்க முன்னாள் மாணவர்களில் இந்தியாவின் 9வது பிரதமர் பி. வி. நரசிம்ம ராவ், இந்திய அரசியல்வாதி ஜெயபால் ரெட்டி, நல்லாரி கிரண் குமார் ரெட்டி, அடோபி சிஸ்டம்ஸ் சாந்தனு நாராயண் மற்றும் மூத்த வழக்கறிஞர் சுபோத் மார்கண்டேயன் ஆகியோர் அடங்குவர்.  
மற்ற முன்னாள் மாணவர்களில் ஆன்மீக வழிகாட்டி பூஜ்ய குருதேவ்ஸ்ரீ ராகேஷ்ஜி, காஜா பந்தனவாஸ் பல்கலைக்கழகத்தின் சார்பு வேந்தர் சையத் முகம்மது அலி அல் உசைனி, முன்னாள் இந்தியத் துடுப்பாட்ட வீரர் முகமது அசாருதீன், துடுப்பாட்ட வர்ணனையாளர் ஹர்ஷா போக்லே, புதின ஆசிரியர் வெங்கடேஷ் குல்கர்னி, இந்திய அரசியல்வாதி சிவ்ராஜ் பாட்டீல், இந்திய ரிசர்வ் வங்கியின் முன்னாள் ஆளுநர் ஒய். வி. ரெட்டி, வேதியியலாளர் கரிகாபதி நரஹரி சாஸ்திரி, உலோகவியலாளரும் பனாரஸ் இந்து பல்கலைக்கழகத்தின் முன்னாள் துணைவேந்தருமான பாட்சா ராமச்சந்திர ராவ் மற்றும் இயற்பியலாளர் ரசியுதின், விண்வெளியில் பயணம் செய்த முதல் இந்திய வீரரான ராகேஷ் சர்மா, இயற்பியல் ஆராய்ச்சி மாணவர் ஜார்ஜ் ரெட்டி, பிரபுக்கள் அவையின் உறுப்பினர் மற்றும் பர்மிங்காம் பல்கலைக்கழகத்தின் ஏழாவது வேந்தரான கரன் பிலிமோரியா (உசுமானியாவிலிருந்து இளங்கலை வணிகவியலில் பட்டம் பெற்றவர்) நன்கு அறியப்பட்ட நச்சுயிரியல் வல்லுநரும் நோயெதிர்ப்பு நிபுணருமான இரபி அகமது (1968 இல் உசுமானியா பல்கலைக்கழகத்தில் பட்டம் பெற்றவர்) ஆகியோர் அடங்குவர்.  
பல்கலைக்கழகத்தின் குறிப்பிடத்தக்க முன்னாள் ஆசிரிய உறுப்பினர்களில் திராவிடவாதியும் மொழியியலாளருமான ப. கிருட்டிணமூர்த்தி, இயற்பியலாளர் சூரி பகவந்தம் மற்றும் மொழியியலாளர் மசூத் உசேன் கான் ஆகியோர் அடங்குவர்.
# ஆக்சிடாசின்

**ஆக்சிட்டாசின்** அல்லது **ஆக்ஃசிட்டாசின்** (oxytocin ) (**பிட்டோசின்** (Pitocin) , அல்லது **சிண்ட்டோசினோன்** (Syntocinon) என்னும் பெயர்களில் விற்பனையாவது) என்பது முதன்மையாக மூளையில் ஒரு நரம்பணுக்குணர்த்தியாக செயல்படும் முலையூட்டிக்குரிய நொதியாகும். இது அல்ஃபா-ஐப்போஃபாமைன் (α–hypophamine) என்றும் அறியப்படும், 1953 ஆம் ஆண்டில், உயிவேதியியல் முறையில் வின்சென்ட் து விக்னேயவுத் மற்றும் சிலர் முதன் முதலாக ஒரு போளிபெப்டைட் நொதியை வரிசை முறைப்படுத்தி செயற்கைமுறையில் தயாரித்த பொருள் என்ற பெருமை ஆக்ஸிடாஸினுக்கு உண்டு.  
ஆக்ஃசிட்டாசின் பெண்கள் இனப்பெருக்கம் செய்வதில் ஒரு முக்கிய பங்கை வகிக்கிறது: 1) வலி ஏற்படும் பொழுது கருப்பை வாய் மற்றும் யோனியுறை விரிவடைகிறது, மற்றும் 2) முலைக்காம்புகளை கிளர்ச்சியூட்டிய பிறகு, குழந்தையின் பிறப்பு மற்றும் தாய்ப் பாலூட்டல், ஆகிய இரு செயல்பாடுகளையும் முறையாக எளிதாக்க உதவுகிறது. அண்மைக்காலங்களில் நடந்தேறிய ஆய்வுகளில், வெவ்வேறு நடத்தைக்கான காரணத்தில் ஆக்ஃசிட்டாசின் எவ்வாறு பங்களிக்கிறது என்று கண்டறிந்திருக்கிறார்கள். பாலுணர்வு, சமூக ஏற்பு, ஜோடி பிணைப்பு, கலக்கம், நம்பிக்கை, அன்பு, மற்றும் தாய் வழி நடத்தைகள் ஆகியவற்றில் அதன் பங்கு என்ன என்பதைப்பற்றியும் கண்டறிய ஆய்வுகள் மேற்கொண்டுள்ளார்கள்.
# ஆக்சிடாசின்

## நடவடிக்கைகள்

ஆக்ஃசிட்டாசின் வெளியே புறத்திலும் மற்றும் மூளையிலும் நொதி சார்ந்த நடவடிக்கைகளை எடுத்து வருகிறது. ஆக்ஃசிட்டாசின் நடவடிக்கைகள் குறிப்பிட்ட, உயர்ந்த வகையிலான ஆக்ஃசிட்டாசின் வாங்கிகளுடன் தனிப்பட்ட முறையில் செயல்படுகிறது. ஆக்ஃசிட்டாசின் வாங்கிகள் ஒரு ஜி-புரதத்துடன்-இணைத்த வாங்கி யாகும், அதற்கு Mg<sup>2+</sup> மற்றும் இரத்தக் கொழுப்பு தேவைப் படுகிறது. அது ராடாப்சின்-வகை (வகுப்பு I) குழு சார்ந்த ஜி-புரதத்துடன்-இணைத்த வாங்கிகளை சார்ந்துள்ளது.
# ஆக்சிடாசின்

## மருந்தின் வடிவங்கள்

செயற்கை ஆக்ஃசிட்டாசின் தயாரிப்பு பெயர் விற்பனை உரிமை பெற்ற மருந்துகள் என்ற வகையில் குறியீட்டுப் பெயர்களான **பிடோசின்** மற்றும் **சிண்டோசினோன்** என்ற பெயர்களில் கிடைக்கும், மேலும் ஜீன் பண்பு ஆக்ஃசிட்டாசின் என்ற வகையிலும் கிடைக்கும். பொதுவாக ஆக்ஃசிட்டாசின் இரையக குடல்பாதை யில் சஞ்சரிக்கும் பொழுது அழிந்து விடுவதால், தேவைப்படும் பொழுது, அம்மருந்தை ஊசி வழியாக அல்லது நாசி மூலம் தெளித்து வழங்கலாம். ஆக்ஃசிட்டாசின் இரத்தத்தில் கலக்கும் பொழுது, சுமார் மூன்று நிமிட அரை-வாழ்நாள் கொண்டதாகும். சிறை வழி செலுத்திய ஆக்ஃசிட்டாசின் மூளைக்குள் செல்வதில்லை, இரத்த -மூளைத் தடுப்பு அதை தடுத்து விடுகிறது.
நாசி வழியாக செலுத்திய ஆக்ஃசிட்டாசின் மருந்தும் மத்திய நரம்பு மண்டலத்திற்குள் நுழைந்ததாக காணவில்லை. ஆக்ஃசிட்டாசின் நாசி வழியாக செலுத்தி முலைப்பால் ஊட்டுதலை தூண்டலாம், ஆனால் இந்த வழி குழப்பம் நிறைந்ததாகும்.  
குழந்தை பிறப்பிற்கான வலியைத் தூண்டுவதற்கு ஆக்ஃசிட்டாசின் ஒத்த மருந்துகள் ஊசி மூலம் செலுத்தலாம், குழந்தை பிறப்பதில் தடை இருந்தாலும் இம்மருந்து வழங்கலாம். கடுமையான பேற்றுக்குப்பின் குருதிப்போக்கு வினையைத் தடுக்க ஏகோமெற்றீன் மருந்துக்கு பதிலாக ஆக்ஃசிட்டாசின் மருந்து பயன் படுகிறது. விலங்குகளுக்கான மருந்தாகவும் ஆக்ஃசிட்டாசின் குழந்தைப்பேறு மற்றும் பால் சுரத்தலை கூட்டுவதற்காக வழங்கலாம். கருப்பைக்குரிய சுருக்கங்களை தடுக்கும் மேலாளரான அடொசிபன் (**டிராக்டோசில்** )ஆக்ஃசிட்டாசின் வாங்கிகளுக்கு எதிராக செயல்படுகிறது; இந்த மருந்து கருவுற்று 24 மற்றும் 33 வாரங்களில் முழுமுதிர்வுர்ற குழந்தை பிறக்காமல் தடுக்க பல நாடுகளில் பதிவு செய்து பின் பயன்படுகிறது. இதற்கு முனனால் இவ்வகையில் பயன் படுத்திய (ரிடேட்ரன், சால்ப்யுடாமால் மற்றும் டேர்ப்யுடலீன்) மருந்துகளை விட குறைவான பக்க விளைவுகள் கொண்டதாகும்.  
சிலர் ஆக்ஃசிட்டாசின் மருந்தின் நம்பிக்கையூட்டும் தன்மை சமூக தவிப்பு மற்றும் மன நிலை சீர்குலைவு போன்ற நோய்களுக்கு சிகிச்சையாக அளிக்கலாம் என்றும், வேறு சிலர் தன்னம்பிக்கை தந்திரம் போன்ற மோசடிகள் செய்வதற்கும் மற்றும் இராணுவ பயன்பாடுகளுக்கு உதவலாம் என்று கூறுகின்றனர்.
# ஆக்சிடாசின்

## மருந்தின் வடிவங்கள்

### தீங்கு விளைவிக்கும் செயல்பாடுகளுக்கான சாத்தியக்கூறு

மருத்துவரின் ஆலோசனைப்படி வழங்கப் பெற்றால் ஆக்ஃசிட்டாசின் ஒரு பாதுகாப்பான மருந்தாக பயன் படுத்தலாம். ஆனால் பக்க விளைவுகளுக்கான சாத்தியக்கூறுகள் கீழே கொடுத்துள்ளது:  
- மத்திய நரம்பியல் மண்டலம்: மூளையில் இரத்தக்கசிவு, வலிப்புகள்.
- இதயகுழலிய: அதிகரித்த இதயத்துடிப்பு, குறைந்த இரத்த அழுத்தம், தொகுதிக்குரிய சிரையியத்திருப்பம், இதய வெளியீடு, மற்றும் குருதி ஊட்டக்குறை
- சிறுநீரகப் பிறப்புறுப்பு மண்டலம்: சிறுநீரகத்தில் பாதிப்புடன் கூடிய இரத்த ஓட்டம், இடுப்பறையின் இரத்தக்கட்டி, தசை இசைப்பு கருப்பை சுருக்கங்கள் , கருப்பை பிளப்பு, பேற்றுப்பின் இரத்த ஒழுக்கு.
- முதிர்மூலவுருவுக்குரிய அவலம்: மிகையாகக் கிளர்ச்சியடைந்த கருப்பை, அடிக்கடி சுருக்கம், அதனால் கருக்குடைக்கு பிராண வாயு போதிய அளவு கிடைக்காமல் போவது மற்றும் கழிவுகளை வெளியேற்றுவதில் தடை ஏற்படுதல். இதன் காரணமாகசல்லிய அறுவை மருத்துவம் தேவைப்படுதல்.
# ஆக்சிடாசின்

## செயற்கைத் தயாரிப்பு, சேமிப்பு மற்றும் வெளியீடு

*OXT* வகை உயிரணு வில் இருந்து ஆக்ஃசிட்டாசின் பெப்டைட் எனப்படும் வீரியமற்ற முன்னோடி புரதமாக செயற்கை முறையில் தயாரிக்கப்படுகிறது. இந்த முன்னோடி புரதத்தில் நியூரோப்ய்சின் I எனப்படும் ஆக்ஃசிட்டாசின் கொண்டு செல்லும் புரதமும் அடங்கியுள்ளது. தொடர்ச்சியாக பல நொதிகள் வீரியமற்ற முன்னோடி புரதத்தில் செயல்பட்டு தொடர்ச்சியாக சிறு சிறு பின்னங்களாக அது நீரால் பகுக்கப்பெறும், அவற்றில் ஒரு பின்னம் ந்யூரோப்ய்சின் I ஆக இருக்கும். கடைசியாக வெளியாகும் நீரால் ஆன பகுப்பு வீரியம் கொண்ட ஆக்ஃசிட்டாசின் நோனபெப்டைட் டை வெளியேற்றும், இதில் பிஏஎம் என்று வழங்கப்படும் peptidylglycine alpha-amidating monooxygenase என்ற பொருள் தக்கவூக்கியாக செயல்படும்  
பிஏஎம் மின் நோதியின் செயல்பாடுகள் அச்கொர்பெட் எனப்படும் உயிர்ச்சத்து துணைக்காரணியுடன் சம்பந்தப்பட்டதாகும். எதிர்பாராத விதமாக,சோடியம் அச்கொர்பெட் கூட முட்டையக திசுக்களில் வேறுபடும் செறிவுகளில் ஆக்ஃசிட்டாசின் தயாரிப்புக்கு பயனுள்ளதாகும் என கண்டறியப்பட்டது. உடலில் காணப்படும் இது போன்ற பல திசுக்களில் [(எ.கா. முட்டையகம், விரைகள், கண்கள், அண்ணீரகம், கருக்குடை , தைமஸ் சுரப்பி, கணையம்) பிஏஎம் வெளிப்படும் இடங்களில் (மேலும் அதனால் ஆக்ஃசிட்டாசின் இருக்கும் இடங்கள்) உயிர்ச்சத்து C உயர்ந்த செறிவுகளில் சேமித்து வைத்துள்ளது.
# ஆக்சிடாசின்

## செயற்கைத் தயாரிப்பு, சேமிப்பு மற்றும் வெளியீடு

### நரம்புக்குரிய ஆதாரங்கள்

முன்மூளை கீழுள்ளறையில் காணப்படும் பெரிய உயிரணுக்கள் கொண்ட நரம்புசுரப்பி உயிரணு க்களில், ஆக்ஃசிட்டாசின் தயாரிக்கப்படுகிறது, அவை சுப்ராவ்ப்டிக் மற்றும் பாரா வென்றிகுலர் கருக்களில் உருவாகின்றன மற்றும் கணையத்தின் பின்னால், அக்சான் வெளிக்காவுநரம்புமுளையில் காணப்படும் நெத்தலி உடல்க ளில் சேமித்து வைக்கப்பட்டுள்ளன. அதன் பிறகு, பிட்யூட்டரி சுரப்பியில் காணப்படும் நரம்புக்கீழ்வளரி களில் உள்ள பின்பக்க மடல் வழியாக இரத்தத்துடன் கலக்கிறது. இந்த விதமாக ஆக்சான்கள் (மற்றும் சிறு நரம்பு இழைகள் கூட இருக்கலாம்) ஆக்ஃசிட்டாசின் வாங்கிகளை அச்கிம்பென்ஸ் கரு வில் கிளர்ச்சி செய்கின்றன. ஆக்ஃசிட்டாசின் இப்படி வெளியிடப்படுவதால், மூளையில் ஆக்ஃசிட்டாசின் காரணமாக நடத்தையில் மாறுதல்கள் ஏற்படுகின்றன. ஆக்ஃசிட்டாசின் மூளையின் மற்றும் முதுகுத் தண்டின் இதர பாகங்களில் காணப்படும் சில நரம்பணுக்களில் இருந்தும் உற்பத்தியாகிறது. இனத்தைப் பொறுத்து, ஆக்ஃசிட்டாசின்-வாங்கிகளை வெளிப்படுத்தும் உயிரணுக்கள் அம்ய்க்தலா (அமித்தலீன் ?) மற்றும் கருப்படுக்கை வரி முனையங்கள் போன்ற இடங்களிலும் இருக்கலாம்.  
பிட்யூட்டரி சுரப்பி யில், ஆக்ஃசிட்டாசின் பெரிய, அடர்த்தியான நீர்மக் கொப்புளங்களில் சேமித்து வைக்கப்படுகிறது, அவை படத்தில் காட்டியுள்ளபடி ந்யூரோப்ய்சின் I உடன் இணைக்கப்பெற்று இருக்கிறது; ந்யூரோப்ய்சின் அதன் முன்னூடி புரத மூலக்கூறின் ஒரு பெரிய பெப்டைட் பின்னமாகும், அதில் இருந்தே ஆக்ஃசிட்டாசின் என்சைம் ஊக்கவினைகளால் உற்பத்தியாகிறது.  
முன்மூளை கீழுள்ளறையில் இருந்து வரும் மின்சார செயல்பாடுகள் மூலமாக நரம்புசுரப்பி நுனிகளில் இருந்து ஆக்ஃசிட்டாசின் சுரப்புவதை கட்டுப்படுத்துகிறது. இவ்வகையான உயிரணுக்கள் செயல்திறன் நிலை களை உருவாக்கி ஆக்ச்சான் மூலமாக பிட்யூட்டரி சுரப்பியிலுள்ள நரம்பு நுனிகளுக்கு எடுத்துச்செல்கின்றன, இந்த நுனிகளில் மிக அதிக அளவில் ஆக்ஃசிட்டாசின்-நிரப்பிய கொப்புளங்கள் உள்ளன, நரம்பு நுனிகளில் முனைவு நீக்கும்பொழுது, அணுக்களின் கழிவுப் பொருள் என்ற வகையில் அவை வெளியேற்றப்படுகின்றன.
# ஆக்சிடாசின்

## செயற்கைத் தயாரிப்பு, சேமிப்பு மற்றும் வெளியீடு

### நரம்புகள் சாரா ஆதாரங்கள்

மூலைக்கு வெளியேயும், ஆக்ஃசிட்டாசின்-கொண்ட உயிரணுக்கள் பல திசுக்களில் காணலாம், அவற்றில் மஞ்சள் மெய்யம், லடிக்ஸிஸ் சார்ந்த திசு இடைநார் உயிரணுக்கள், விழித்திரை, அதிரனன் மச்சை, கருக்குடை , தைமஸ் மற்றும் கணையம் போன்றவை அடங்கும். இவ்வகைப்பட்ட வெவ்வேறு திசுக்களில் இதுபோன்ற "நரம்புக்கீழ்வளரி" சுரப்பிகள் மத்திய நரம்பு மண்டலத்தின் வெளியே அதிக அளவில் காணப்படுவது இது போன்ற திசுக்களில் அவை வகிக்கும் முக்கிய பங்கை குறிப்பதாகும்.
# ஆக்சிடாசின்

## செயற்கைத் தயாரிப்பு, சேமிப்பு மற்றும் வெளியீடு

### நரம்புகள் சாரா ஆதாரங்கள்

#### பெண்

பல உயிரினங்களின் மஞ்சட்சடல தொகுதியில் ஆக்ஃசிட்டாசின் செயற்கையாக தயாரிக்கப்படுகிறது, அவற்றில் அசை போடும் விலங்குகள் மற்றும் உயர் விலங்கினங்களும் அடங்கும். பெண்மை இயக்க நீருடன், ஆக்ஃசிட்டாசின் மென்தசைச்சுருக்கி F<sub>2α</sub> என்ற பொருளை செயற்கை முறையில் கருப்பை உட்சளிப் படலத்தில் தயாரிக்கத் தூண்டுகிறது மேலும் அதனால் மஞ்சள் மெய்யம் முன் நிலைக்கு மீள்கிறது.
# ஆக்சிடாசின்

## செயற்கைத் தயாரிப்பு, சேமிப்பு மற்றும் வெளியீடு

### நரம்புகள் சாரா ஆதாரங்கள்

#### ஆண்

சில உயிரினங்களில் காணப்படும் லடிக்ஸிஸ் உயிரணுக்கள் விரைகளில் *முதலில் இருந்தே* ஆக்ஸிடாஸினை உற்பத்தி செய்கிறது (எலிகளால் உள்ளுக்குள்ளேயே உயிர்ச்சத்து C யை தயாரிக்க இயலும்) மற்றும் சீமப்பெருச்சாளிகளுக்கு மனிதனைப் போலவே வெளிப்புறத்தில் இருந்து அவர்கள் உணவில் உயிர்ச்சத்து C கொண்ட அச்கொர்பெட் வகைகள் தேவைப்படுகின்றன.
# ஆக்சிடாசின்

## வடிவமைப்பு மற்றும் வாசோப்பிரசின்னுடன் கூடிய உறவு.

ஆக்ஃசிட்டாசின் ஒன்பது அமினோ அமிலங்களுடன் கூடிய பெப்டைட் ஆகும்.(ஒரு நோனபெப்டைட்). இதன் வரிசையானது cys – tyr – ile – glu – asp – cys – pro – leu – gly (CYIQNCPLG) ஆகும். சிஸ்டின் எச்சங்கள் ஒரு கந்தகப் பாலத்தை உருவாக்குகிறது. ஆக்ஃசிட்டாசின் மூலக்கூற்றின் எடை 1007 டால்டன்களாகும். ஒரு சர்வதேச அளவு (IU) ஆக்ஃசிட்டாசின் சுமார் 2 மைக்ரோகிராம் தூய பெப்டைடுக்கு சமமாகும்.  
உயிரியல் சார்ந்த ஆக்ஃசிட்டாசின், ஆர்ஐஏ மற்றும் எச்பிஎல்சி நுட்பங்களை பயன்படுத்தி கண்டறிவது, ஒக்டபெப்டைட் அல்லது ஒட்சியேறிய "ஆக்ஃசிட்டாசின் டைஸல்பைட்" என அறியப்படுவதாகும், மேலும் ஆக்ஃசிட்டாசின் ஆக்ஸிடிசீன் என்ற பெயரில் ஒட்சிகுறைத்த டைதையோல் நோனபெப்டைட் வடிவத்திலும் காணப்படுகிறது. ஆக்ஸிடிசீன் (ஒட்சிகுறைத்த வடிவம்) திறந்த சங்கிலி அமைப்பு கொண்டதாகும், அது ஒரு எலெக்ட்ரானை தனி உறுப்புடன் மாற்றியமைத்து மீண்டும் ஆக்ஃசிட்டாசின் நிலைக்கு பரிமாற்றம் காணலாம் (ஒட்சியேறிய வடிவம்), இது டிஹைட்ரோஅச்கோர்பெட்<--->அச்கோர்பெட் ஏற்ற இறக்கச் செயல்திறன் மூலம் சாத்தியமாகும்.  
ஆக்ஃசிட்டாசின் மூலக்கூற்றின் வடிவமைப்பு வாசோப்பிரசின் வடிவமைப்பை ஒத்ததாகும். (சிஸ்டின் – டைரோசின் – <u>பி</u> – களு – அஸ்ப் – சிஸ் – ப்ரோ – <u>அர்க்</u> – க்லி), அதுவும் ஒரு கந்தகப் பாலத்துடன் கூடிய நோனபெப்டைட் ஆகும், அதன் தொடர்வரிசை ஆக்ஃசிட்டாசின் தொடர்வரிசியுடன் இரு 2 அமினோ அமிலங்களின் வேறுபாடுள்ளதாகும். வாசோப்பிரசின்/ஆக்ஃசிட்டாசின் குடும்பத்தை உறுப்பினர்களின் வரிசைத்தொடர்களின் பட்டியல் வாசோப்பிரசின் பற்றிய ஒரு கட்டுரையில் விளக்கமாக வழங்கப்பட்டுள்ளது. ஆக்ஃசிட்டாசின் மற்றும் வாசோப்பிரசின் ஆகியவற்றை தனித் தனியாக வின்சென்ட் து விக்னேயவுத் என்பவர் 1953 ஆம் ஆண்டில் செயற்கை முறையில் தயாரித்ததற்கு, அவர் 1955 ஆம் ஆண்டில் வேதியலுக்கான நோபல் பரிசை வென்றார்.  
மனிதனின் பிட்யூட்டரி சுரப்பியில் இருந்து வெளிப்படும் சுரப்பிகளில் நீண்ட இடைவெளிகளில் செயல்படக்கூடிய சுரப்பிகள் ஆக்ஃசிட்டாசின் மற்றும் வாசோப்பிரசின் மட்டுமேயாகும். இருந்தாலும், ஆக்ஃசிட்டாசின் நரம்பணுக்கள் கொர்டிகொற்றோபின்-வெளியிடும் சுரப்பி மற்றும் டைநோர்பின் போன்ற உள்ளுக்குள்ளே செயல்படும் இதர சுரப்பி பெப்டைடுகளை உருவாக்க வல்லதாகும். ஆக்ஸிடாஸினை உருவாக்கும் பெரிய அளவிலான உயிரணுக்கள் கொண்ட நரம்பணுக்கள் வாசோப்பிரசினை உருவாக்கும் பெரிய அளவிலான உயிரணுக்கள் கொண்ட நரம்பணுக்களின் அருகாமையில் நிலை கொண்டுள்ளது மேலும் பல வகைகளில் அவை இரண்டும் ஒன்றுபோலவே காணப்படுகின்றன.
# ஆக்சிடாசின்

## ஆக்ஃசிட்டாசின் வாங்கியின் பல்லுருவியல்

மனிதனில் காணப்படும் ஆக்ஃசிட்டாசின் வாங்கிகளில் பல் வேறுபட்ட எதிருருக்களைக் காணலாம், ஒவ்வொன்றும் அதன் பயன் திறனில் வேறுபடுகின்றன. "ஜி" வகை எதிருருக்களுக்கு சமநுகத்துக்குரிய தனி மனிதர்களை, "ஏ" வகை எதிருருக்களுக்கு சமநுகத்துக்குரிய தனி நபர்களுடன் ஒப்பிட்டுப் பார்க்கும் பொழுது, அதிக பச்சாத்தாபம், குறைந்த அளவிலான தகவு மறுமொழி, மற்றும் குறைந்த அளவிலான மதி இறுக்கம் கொண்டவர்கள் ஆவார்கள் மற்றும் பெற்றோர்கள் என்ற பொறுப்பை சரிவர ஏற்கும் திறமை படைத்தவர்கள் அல்ல.
# ஆக்சிடாசின்

## பரிணாமம்

ஏறத்தாழ அனைத்து முதுகெலும்பு விலங்கு விலங்குகளிலும் இனவிருத்திக்கு ஆதாரமாக விளங்கும் ஒரு ஆக்ஃசிட்டாசின்-போன்ற நோனபெப்டைட் சுரப்பி காணப்படுகிறது மற்றும் வாசோப்பிரசின்-போன்ற நோனபெப்டைட் சுரப்பி உடலில் காணப்படும் தண்ணீரின் அளவை கட்டுப்பாட்டிற்குள் வைத்திட காணப்படுகிறது. இவ்விரண்டு உயிரணுக்களும் ஒரே நிறமிக்கு அருகாமையில் எதிருக்குப் புதிராக காணப்படுகின்றன (15000 க்கும் குறைவான பேசஸ் இடைவெளி). இருந்தாலும், பூகுநச்சுமூன்களில், இந்த இடைவெளி அதிகமாகவும், நிறமியின் ஒரே பக்கத்திலும் காணப்படுகின்றன.  
இந்த இரு உயிரணுக்களும் ஒரு உயிரணு பிரதி எடுக்கும் நிகழ்வில் நிகழ்ந்திருக்கலாம் என்று கருதப்படுகிறது; இந்தப் பழமையான உயிரணு சுமார் 500 மில்லியன் ஆண்டுகள் பழையதாகும் மற்றும் அது போன்றவை உருண்ட வாயுடன் கூடியதாகக் காணப்படுகின்றன (நவீன அஞ்ஞாத குடும்பத்தை சார்ந்தவர்கள்)
# கீழ்ப்பாக்கம்

**கீழ்ப்பாக்கம்** (Kilpauk) தமிழ்நாடு தலைநகரம் சென்னையில் அமைந்துள்ள ஓர் இடமாகும். பூந்தமல்லி நெடுஞ்சாலையின் மேற்கில் அமைந்துள்ளது. சேத்துப்பட்டு, எழும்பூர், கெல்லீஸ், அயனாவரம், அண்ணாநகர் மற்றும் புரசைவாக்கம் பகுதிகள் சுற்றுப்புறங்களாக உள்ளன.  
சேத்துப்பட்டு ரயில் நிலையம் மற்றும் கீழ்ப்பாக்கம் மெட்ரோ ரயில் நிலையம், கீழ்ப்பாக்கத்திற்கு அருகில் உள்ளன. சென்னை சர்வதேச விமான நிலையம், 10 கி.மீ. தொலைவில் உள்ளது.  
கீழ்ப்பாக்கம் மருத்துவக் கல்லூரியும் மருத்துவமனையும், கீழ்ப்பாக்கம் மனநல மருத்துவமனையும் இங்கு அமைந்துள்ளன.
# கீழ்ப்பாக்கம்

## வெளியிணைப்புகள்

கீழ்ப்பாக்கம் குடியிருப்போர் நல அமைப்பு www.Kilpauk.net
# கீழ்ப்பாக்கம்

## சுற்றுப்புறம்

### முக்கிய இடங்கள்

- கீழ்ப்பாக்கம் தோட்டம்
- கீழ்ப்பாக்கம் மனநல மருத்துவமனை
- மேடவாக்கம் டேங்க் ரோடு
- கெல்லீஸ்
- ராமலிங்கபுரம்
- அழகப்பா நகர்
- அயனாவரம்
# கீழ்ப்பாக்கம்

## சாலைகள்

- கீழ்ப்பாக்கம் தோட்டம் சாலை
- பால்ஃபர் சாலை
- ஓர்ம்ஸ் சாலை
- பூந்தமல்லி நெடுஞ்சாலை
- காவலர் குடியிருப்பு சாலை
- மேடவாக்கம் குளச்சாலை
- டெய்லர்ஸ் சாலை
# விக்கிப்பீடியா:சிறப்புக் கட்டுரைகள் முன்மொழிவு/மாந்தவுருவகம்

### மாந்தவுருவகம்

அடிப்படை உளவியல், மெய்யியல் கருத்தான மாந்தவுருவகத்தைப் பற்றி தமிழ் விக்கிப்பீடியாவில் எழுதுவதற்கு முன்னதாக வேறு எங்கும் தமிழில் எழுதப்பட்டுள்ளதாகத் தெரியவில்லை. இக்கட்டுரையைச் சிறப்புக் கட்டுரையாக அறிவிக்க வேண்டுவதற்கான காரணங்கள்:
1. அடிப்படைக் கருப்பொருள்
1. விக்கிக்கு வெளியே தமிழில் எழுதப்படாத தலைப்பு
1. பிற மொழி விக்கிக்கள் பலவற்றைக் காட்டிலும் தமிழ் விக்கியில் இக்கட்டுரை நன்கு வளர்ந்துள்ளது
1. போதிய அளவு சான்றுகள் தரப்பட்டுள்ளன
1. இது போன்ற கருத்துக்களில் வழக்கமாக எழுதும் கட்டுரைகள் பெரும்பாலும் ஆங்கில விக்கியைத் தழுவியிருக்கும் நிலை உள்ளது. ஆனால் இக்கட்டுரையில் வேறெந்த விக்கியிலும் இல்லாத எடுத்துக்காட்டுகளும் (குறிப்பாகத் தமிழ்ச்சூழலில் இலக்கியத்தில் இருந்து பெற்றவை) விவரங்களும் உள்ளன.
1. பொருத்தமான, படிப்போரின் ஆர்வத்தைத் தூண்டும், பல தரப்பட்ட படங்கள் உள்ளன.
1. 
:en:Template:FAOL என்ற வார்ப்புருவை ஒத்த ஆங்கில விக்கிக் கட்டுரையின் பேச்சுப்பக்கத்தில் இடுவதன் மூலம் பலரது கவனத்தை ஈர்க்க முடியும். நம் தளத்தைப் பற்றிய மதிப்பும் உயரும். அதே போல :en:Template:Link_FA வார்ப்புருவை கட்டுரையில் இடுவதன் மூலம் அனைத்து மொழி விக்கிக் கட்டுரையிலும் தமிழ்க் கட்டுரைக்கான இணைப்புக்கருகே விண்மீன் குறியும் காட்டப்படும்.

1. இலக்கியம், வரலாறு, உளவியல், மொழி எனப் பல துறைகளில் இருந்தும் தகவல்கள் காட்டப்பட்டுள்ளதால் படிப்பவர்களுக்கு ஆர்வமூட்டவும் மேலும் பல கட்டுரைகளைப் படிக்கத் தூண்டவும் கூடும்.  
இருந்தும் இக்கட்டுரையில் வேறு மாற்றங்கள் செய்யப்பட வேண்டும் என்றால் அவற்றையும் செய்வோம். நாம் இணைந்து உரையை எளிமைப்படுத்தினால் நல்லது. -- சுந்தர் <sup>\பேச்சு</sup> 11:48, 27 மே 2010 (UTC)
# விக்கிப்பீடியா:சிறப்புக் கட்டுரைகள் முன்மொழிவு/மாந்தவுருவகம்

### மாந்தவுருவகம்

#### ஆதரவு

- **ஆதரவு**--அராபத்* عرفات 15:18, 27 மே 2010 (UTC)
- ஆதரவு --சூர்ய பிரகாசு.ச.அ.<sup>உரையாடுக...</sup> 16:56, 18 ஏப்ரல் 2011 (UTC)
# விக்கிப்பீடியா:சிறப்புக் கட்டுரைகள் முன்மொழிவு/மாந்தவுருவகம்

### மாந்தவுருவகம்

#### கருத்துக்கள்

- ஏழாம் எண்ணிட்ட கருத்து அனைத்து சிறப்புக் கட்டுரைகளுக்குமே பொருந்தும் என்பதால் அடித்துள்ளேன். தவிர, கட்டுரையை எளிமைப்படுத்துவதோடு சில சொந்த ஆய்வுகளைக் களைய வேண்டும். ஆகு பெயர்கள் அனைத்தும் மாந்தவுருவகங்களா என்பதைச் சரி பார்க்க வேண்டும். நான் கட்டுரையில் தந்துள்ள எடுத்துக்காட்டு தவறு போலத் தோன்றுகிறது. கடைசி உட்தலைப்பை மாற்ற வேண்டும், எதிரான கருத்துகளோடு பயன்களும் தரப்பட்டுள்ளன. வேறு மாற்றங்கள் தேவை என்றாலும் பரிந்துரைக்க வேண்டுகிறேன். -- சுந்தர் <sup>\பேச்சு</sup> 04:41, 28 மே 2010 (UTC)
- அண்மையில் மேலும் சில சான்றுகளைச் சேர்த்துள்ளேன். இதைச் சிறப்புக்கட்டுரை நிலைக்கு வளர்த்தெடுக்க வேறு என்னென்ன செய்யலாம் என்று கருத்துத் தெரிவித்தால் நன்று. -- சுந்தர் <sup>\பேச்சு</sup> 09:02, 7 மே 2011 (UTC)
# விக்கிப்பீடியா:பங்களிப்பாளர் அறிமுகம்/உமாபதி

இரகுநாதன் **உமாபதி** இலங்கையில் உள்ள அரியாலையில் பிறந்தவர். வவுனியாவில் புவியற்சார் தகவற் தொழில்நுட்பத்தில் பல வருடங்கள் பணியாற்றியவர். 2012 ஆம் ஆண்டுமுதல் மிதிவெடி அபாயக் கல்வி திட்ட ஒருங்கிணைப்பாளர் ஆக கடமையாற்றி வருகிறார். 2005 ஆம் ஆண்டு முதல் பல கணினிசார் கட்டுரைகளைத் தொடங்கியும் மேம்படுத்தியும் வருகிறார். இதில் ஜிமெயில் கட்டுரை குறிப்பிடத்தக்கது. 63 நாயன்மார்களைப் பற்றியும் எழுதியுள்ளார். விக்கிப்பீடியாவில் இலங்கைக்கான இடங்களை அடையாளப்படுத்தும் வரைபடத்தை உருவாக்கியுள்ளார்.
# ஊட்டச்சத்து மருந்து

“ஊட்டச்சத்து (nutrition)” மற்றும் “மருந்தாக்கியல் (pharmaceutical)” ஆகிய இரண்டு சொற்பதங்களையும் ஒன்றாக இணைத்துக்கொண்டிருக்கும் **ஊட்டச்சத்து மருந்து (Nutraceutical)** என்பது நோய் தடுப்பு மற்றும் சிகிச்சை ஆகியவற்றை உள்ளிட்ட சுகாதார மற்றும் மருத்துவப் பலன்களை வழங்குகின்ற உணவு அல்லது உணவுத் தயாரிப்பாகும். இதுபோன்ற தயாரிப்புகள் பிரித்தெடுக்கப்பட்ட ஊட்டச்சத்துக்கள் முதலாக உணவு மிகைநிரப்பிகள் மற்றும் மரபணு மாற்றம் செய்யப்பட்ட உணவுகள், மூலிகைத் தயாரிப்புகள் மற்றும் தானிய உணவுப்பொருட்கள், சூப்கள் மற்றும் வடிபானங்கள் போன்ற பதப்படுத்தப்படுத்தப்பட்ட உணவுகளுக்கான குறிப்பிட்ட உணவுப் பொருட்கள் வரையிலுமாக இருக்கின்றன. உயிரணு-அளவிலான ஊட்டச்சத்து மருந்துப் பொருட்கள் குறித்த சமீபத்திய திருப்புமுனை கண்டுபிடிப்புகளால் ஆராய்ச்சியாளர்களும் மருத்துவர்களும் கூடுதல் மற்றும் மாற்று சிகிச்சைகளை பொறுப்புள்ள மருத்துவப் பயிற்சியாக மாற்றுவது குறித்த மருத்துவ ஆராய்ச்சிகளிலிருந்து கிடைக்கும் மதிப்பீட்டுத் தகவலுக்கான மாதிரி வடிவத்தை உருவாக்கியிருக்கின்றனர். ஊட்டச்சத்து மருந்து என்ற சொற்பதத்தை உண்மையில் நியூ ஜெர்ஸி, கிராஃபோர்டில் உள்ள புத்துருவாக்க மருந்து மையத்தின் (எஃப்ஐஎம்) நிறுவனத் தலைவரான டாக்டர். ஸ்டீபன் எல். டிஃபெலிஸ் கண்டுபிடித்தார். இந்த சொற்பதம் டாக்டர். டிஃபெலிஸால் உருவாக்கப்பட்டதிலிருந்து இதனுடைய பொருளை பின்வருமாறு விவரிக்கின்ற ஹெல்த் கனடா நிறுவனத்தால் இது மேம்படுத்தப்பட்டது: உணவுகளிலிருந்து பிரித்தெடுக்கப்படுகின்ற அல்லது சுத்தகரிக்கப்படுகின்ற ஒரு தயாரிப்பும், பொதுவாக உணவுடன் தொடர்புகொண்டிராத வகையில் மருந்து வடிவத்தில் விற்கப்படுவதுமான இது உடலியல் பலனைக் கொண்டிருப்பதாகவோ அல்லது நாள்பட்ட நோய்களுக்கு எதிரான பாதுகாப்பை வழங்குவதாகவோ நிரூபிக்கப்பட்டிருக்கிறது. உதாரணங்கள்: பீட்டா-கேரட்டின், லைகோபீன்
# ஊட்டச்சத்து மருந்து

## சந்தையும் தேவையும்

### செயல்பாட்டு உணவுகள்

செயல்பாட்டு உணவுகள் என்பவை நுகர்வோர்கள் நீர்மம் அல்லது மாத்திரைப் பொதி வடிவத்தில் தயாரிக்கப்பட்ட உணவுத்திட்ட மிகைப்பொருட்களை சாப்பிடுவதைக் காட்டிலும் தங்களுடைய இயற்கைய நிலைக்கு ஏற்ப செறிவான உணவுகளை உண்ண அனுமதிக்கும் வகையில் வடிவமைக்கப்பட்டிருக்கின்றன. செயல்பாட்டு உணவுகள் செறிவூட்டப்பட்டிருக்கலாம் அல்லது பாதுகாக்கப்பட்டிருக்கலாம், இந்த நிகழ்முறை ஊட்டச்சத்தாக்கம் எனப்படுகிறது. இந்த நடைமுறை உணவில் உள்ள ஊட்டச்சத்து உட்பொருளை உணவு பதப்படுத்துவதற்கு முன்பிருந்த நிலையோடு ஒத்த அளவுகளுக்கு மீண்டும் சேமிக்க உதவுகிறது. சிலசமயங்களில், பாலோடு உயிர்ச்சத்து டி போன்ற கூடுதல் மிகைப்பொருள் ஊட்டச்சத்துக்கள் சேர்த்துக்கொள்ளப்படுகின்றன.  
ஹெல்த் கனடா உணவுகளை "சுத்தமான ஊட்டச்சத்து பயனைக் காட்டிலும் குறிப்பிட்ட மருத்துவ அல்லது உடலியல் பலனை வழங்குவதற்கென்று சேர்க்கப்படும் சேர்மானங்கள் அல்லது உட்பொருட்களைக் கொண்டிருக்கும் சாதாரண உணவு" என்று வரையறை செய்கிறது. ஜப்பானில், செயல்பாட்டு உணவுகள் அனைத்தும் மூன்று தேவைகளை நிறைவேற்ற வேண்டும்: உணவுகள் (1) மாத்திரைப் பொதிகள், மாத்திரை அல்லது தூள் வடிவைக் காட்டிலும் இயற்கையாக தோன்றிய வடிவத்திலேயே இருக்க வேண்டும்; (2) உணவில் தினசரி சேர்த்துக்கொள்ளத்தக்கதாக இருக்க வேண்டும்; மற்றும் (3) நோயைத் தடுப்பது அல்லது கட்டுப்படுத்தும் நம்பிக்கையோடு உயிரியல் நிகழ்முறைப்படுத்தப்பட்டதாக இருக்க வேண்டும்.
# ஊட்டச்சத்து மருந்து

## சந்தையும் தேவையும்

### மருத்துவ உணவுகள்

மருத்துவ உணவுகள் நுகர்வோர்களுக்கு கடைகளில் கிடைக்கும் தயாரிப்புகள் அல்ல. எஃப்டிஏ மருத்துவ உணவுகள் "மருத்துவரின் கண்கானிப்பின் கீழ் நுகரப்படவோ அல்லது கொடுக்கப்படும்படியோ முறைப்படுத்தப்பட்டிருக்க வேண்டும், அத்துடன் இது தனிப்பட்ட ஊட்டச்சத்து தேவைகளுக்கான நோய் அல்லது நிலை குறித்த உணவுத்திட்ட நிர்வாகத்திற்கான நோக்கத்தையும் கொண்டிருக்க வேண்டும் என்பதோடு இது மருத்துவ மதிப்பீட்டின்படி நிறுவப்பட்ட அங்கீகரிக்கப்பட்ட அறிவியல் கொள்கைகளின்படி அமைந்திருக்க வேண்டும்."
# ஊட்டச்சத்து மருந்து

## உதாரணங்கள்

பின்வருபவை மருத்துவப் பயன் உள்ளவையாக தெரிவிக்கப்பட்டிருக்கும் முற்றுப்பெறாத பட்டியலாகும்:  
- நோயெதிர்ப்பொருள்கள்: சிவப்பு திராட்சை தயாரிப்புகளிலிருந்து பெறப்படும் ரெஸ்வெரடால்; சிட்ரஸ், தேநீர், வைன், மற்றும் கறுப்பு சாக்லேட் உணவுகளில் இருக்கும் ஃப்ளாவனாய்டுகள்; பெர்ரிக்களில் காணப்படும் ஆன்த்ரோசையானின்ஸ்
- ஹைபர்கொலஸ்ட்ரலோமியாவைக் குறைப்பவை: பைஸிலியம் விதை உறைகள் போன்ற கரையக்கூடிய உணவு இழைம தயாரிப்புகள்
- புற்றுநோய் தடுப்பு: புரோகோகலி (சல்ஃபரோபேன்)
- மேம்பட்ட தமனி ஆரோக்கியம்: சோயா அல்லது தீவனப்புல் (ஐஸோஃபிளவனாய்டுகள்)
- கார்டியோவாஸ்குலர் நோய் அபாயம் குறைதல்: ஃபிளாக்ஸ் அல்லது சியா விதைகளைச் சேர்ந்த ஆல்பா-லினோலெனிக் அமிலம்  
மேலும், ஜின்செங் மற்றும் பூண்டு எண்ணெய் போன்ற தாவர மற்றும் மூலிகைச் சாறுகள் ஊட்டச்சத்து மருந்துகளாக உருவாக்கப்பட்டிருக்கின்றன. ஊட்டச்சத்து மருந்துகள் உணவு மற்றும் மருந்தாக்கியல் தொழில்களில் முன்கலப்புகள் அல்லது ஊட்டச்சத்து அமைப்புகளில் பயன்படுத்தப்படுகின்றன.
# ஊட்டச்சத்து மருந்து

## பயனும் பாதுகாப்பும்

### நெறிமுறை

மருந்தாக்கியல் துறை மருந்துகளைப் போன்று அல்லாமல் அமெரிக்காவிற்குள்ளேயே ஊட்டச்சத்து மருந்து தயாரிப்புகள் அனைத்தும் "உணவுத்திட்ட மிகைப்பொருள்கள்" போன்றே கிடைக்கின்றன என்பதோடு அதே முறையில் கண்கானிக்கப்படுகின்றன. உள்நாட்டு உணவு மற்றும் மருந்து நிர்வாகத்திற்குள்ளாகவே கனடா போன்ற நாடுகளைப் போன்று அல்லாமல் பரந்த அளவிற்கான வரையறைகளானவை "ஊட்டச்சத்து மருந்துகள்" மற்றும் "உணவுத்திட்ட மிகைப்பொருள்கள்" ஆகியவற்றிற்கு இடையில் வேறுபடும் தரநிலைகள், செயல்பாடு மற்றும் பயன் ஆகியவற்றை உருவாக்குகின்றன. இந்த மேலோட்டமான நெறிமுறைக் கண்கானிப்பிற்குள்ளாகவே ஊட்டச்சத்து மருந்துகளை தயாரிக்கும் சட்டப்பூர்வமான நிறுவனங்கள் தங்களுடைய தயாரிப்பு தரநிலைகள், தயாரிப்புகள் மற்றும் நுகர்வோர் பலன்களை உறுதிப்படுத்தவும் "உணவுத்திட்ட மிகைப்பொருள்களிலிருந்து" தங்கள் தயாரிப்புகளை வேறுபடுத்திக் காட்டவும் அறிவியல் ஆராய்ச்சிகளை வழங்குகின்றன.  
இந்தத் தொழில்துறைக்குள்ளாக சர்வதேச இயக்கம் இருக்கும்போதிலும் தொழில்துறை அமைப்புகள், கல்வித்துறை மற்றும் உணவு நெறிமுறை நிறுவனங்கள் எஃப்டிஏவால் நெறிமுறைப்படுத்தப்படாத அமெரிக்காவிற்குள்ளான ஊட்டச்சத்து மருந்துகளுக்கான வரையறை மற்றும் தரநிலைகளுக்கான குறிப்பிட்ட சட்ட மற்றும் அறிவியல்பூர்வ தேவைகளை வரையறுத்திருக்கின்றன. எஃப்டிஏ இப்போதும் பல பொருள் தருகின்ற "உணவுத்திட்ட மிகைப்பொருள்கள்" என்ற சொற்பதத்தையே பல உட்பொருள்களுக்கும் அவற்றின் திறன், உற்பத்தி நிகழ்முறை, உதவிகரமான அறிவியல் ஆராய்ச்சி மற்றும் அதிகரிக்கும் சுகாதார பலன்கள் ஆகியவற்றை வேறுபடுத்திப் பார்க்காமல் பயன்படுத்தி வருகிறது.  
2005 ஆம் ஆண்டில், தேசிய மருத்துவ கல்வி நிறுவனங்கள் மற்றும் தேசிய ஆராய்ச்சி மையம் ஆகியவை உணவுத்திட்ட மிகைப்பொருள்களை மதி்ப்பிடுவதற்கு உள்நாட்டு உணவு மற்றும் மருந்து நிர்வாகத்திற்கான மேம்பட்ட நெறிமுறையை உருவாக்க ஒரு நிபுணர் குழு ஆணையத்தை உருவாக்கின. இருப்பினும் இந்த மேம்பட்ட நெறிமுறை "ஊட்டச்சத்து மருந்துகள்" மற்றும் "உணவுத்திட்ட மிகைப்பொருள்கள்" ஆகிய இரண்டையும் வேறுபடுத்தத் தவறியது. தொடர்ந்து பரந்த வரையறையைப் பயன்படுத்துவது மற்றும் பெரிய வேறுபாடு இல்லாதிருப்பது ஆகியவற்றால் செலவு குறைவான மற்றும் அறிவியல்பூர்வ அடிப்படையைக் கொண்ட நெறிமுறையானது "ஊட்டச்சத்து மருந்துகள்" என்று சர்வதேச அளவில் அங்கீகரிக்கப்பட்ட நுகர்வோர் தயாரிப்புகள் "உணவுத்திட்ட மிகைப்பொருட்களின்" பாதுகாப்பை மதிப்பிட வேண்டிய தேவை ஏற்பட்டது.
# ஊட்டச்சத்து மருந்து

## பயனும் பாதுகாப்பும்

### சர்வதேச மூலாதாரங்கள்

உலகளாவிய சந்தையில் குறிப்பிடத்தகுந்த தயாரிப்புத் தரநிலைப் பிரச்சினைகள் நிலவுகின்றன சர்வதேச சந்தையைச் சேர்ந்த ஊட்டச்சத்து மருந்துகள் உயிர்ப்பொருள் அல்லது அயற்பண்புள்ள உட்பொருட்களைப் பயன்படுத்துவதாக கூறலாம், இப்போதும் நெறிமுறை இன்மையால் தயாரிப்புகளின் பாதுகாப்பு மற்றும் பயன் சமரசத்திற்கு ஆளாகிறது. பெரும் லாப நோக்கமுள்ள நிறுவனங்கள் முறைப்படுத்தப்படாத வெளிநாட்டுப் பொருட்களை குறைந்த தரமுள்ள அல்லது பயனற்ற உட்பொருட்களைக் கொண்டு உருவாக்கலாம்.
# ஊட்டச்சத்து மருந்து

## பயனும் பாதுகாப்பும்

### உயிர்ப்பொருள் கிடைப்புத்திறன்

மிகைப்பொருள் தயாரிப்பின் "உறிஞ்சு வீதம்" என்று கருதப்படும் உயிர்ப்பொருள் கிடைப்புத்திறன் என்பது பயன்மிக்க ஊட்டச்சத்து மருந்து தயாரிப்புகளை கண்டுபிடிப்பதில் உள்ள முக்கியமான சவாலாகும். ஊட்டச்சத்துக்களின் உயிர்ப்பொருள் கிடைப்புத்திறன் உணவு இயல்பான நிலையில் உண்ணப்படுவதில் அதிகமாக இருக்கிறது. பதப்படுத்தப்படாத உணவுகளில்கூட எல்லா உணவுகளும் உடைக்கப்பட்டு பயன்மிக்க முறையில் செரிக்கச் செய்யப்படுவதாக இல்லை. குறைவான உறிஞ்சு வீதம் உள்ள ஊட்டச்சத்து மருந்துகள் எந்தவிதமான ஊட்டச்சத்து அல்லது மருத்துவ பலன்களும் அல்லாமல் ஊட்டச்சத்துக்கள் உடலிலிருந்து வெளியேற்றப்படுவதற்கு காரணமாகின்றன.
# ஊட்டச்சத்து மருந்து

## பயனும் பாதுகாப்பும்

### வெற்று மாத்திரை விளைவின் தாக்கம்

மருந்தாக்கியல்களைப் போன்றே ஊட்டச்சத்து மருந்துகளின் பயனுடைய ஒரு பகுதி வெற்று மருந்து விளைவுக்கு (placebo effect) காரணமாக அமையலாம். ஊட்டச்சத்து மருந்துகளைப் பயன்படுத்தும் நுகர்வோர்களின் உடல் தன்னகத்திடமிருந்தே மீட்டுக்கொள்ள முடியும் எனும்போது தாங்கள் பயன்படுத்தும் ஊட்டச்சத்து மருந்தே அதற்குக் காரணம் என்று கருதிவிடலாம்.
# ஊட்டச்சத்து மருந்து

## இதையும் பாருங்கள்

- உணவு முத்திரைகளில் உள்ள சுகாதாரக் குறிப்புகள்
- உணவுத்திட்ட மிகைப்பொருட்கள்
- ஊட்டச்சத்தாக்கம் (அல்லது உணவுச் செறிவு அல்லது பாதுகாப்பு).
- உணவு மிகைப்பொருட்கள்
- உணவில் சேர்க்கும் பொருளாக
- உணவுப் பாதுகாப்பு
- உணவுத்திட்ட மிகைப்பொருட்கள்
- உணவு பதனிடுதல்
- மருத்துவக் காளான்கள்
# நாயன்மார்கட்டு அரசடிப்பிள்ளையார் ஆலயம்

**நாயன்மார்கட்டு அரசடிப்பிள்ளையார் ஆலயம்** இலங்கையின் வடக்கில் யாழ்ப்பாணத்தில் நாயன்மார்கட்டு என்னும் இடத்தில் அமைந்துள்ள ஒரு பிள்ளையார் கோயில் ஆகும். இற்றைக்கு ஆயிரம் ஆண்டுகளுக்கு முன் ஈழநாட்டில் தமிழர் தலைநகராக விளங்கிய யாழ்ப்பாணம் நல்லூர் இராசதானியாகக் கொண்டு அரசாட்சி புரிந்த தமிழ் மன்னாகிய சிங்கைஆரியச்சக்கரவர்த்தியினால் அமைக்கப்பட்டது. மன்னன் இவ்வாலயத்திற்கு முன்னால் ஓர் அழகிய திருக்குளத்தை அமைப்பித்து அதன் நடுவில் ஓர் நீராழி மண்டபமும் விநாயகப் பெருமான் திருக்குளத்தில் நீராடி நீராழி மண்டபத்திலே இளைப்பாறிச் செல்வதற்கு வேண்டிய வசதிகளையும் செய்வித்தான். அது மட்டுமல்லாது இத்திருக்குளத்திறகு வடபகுதியில் நாயன்மார் குருபூஜை மடம் ஒன்றையும் அமைப்பித்தான். இதற்குச் சான்றுகள் குளத்திற்கு வடபால் உள்ள காணிகளின் பெயர்களே. அத்தோடு இக்குளத்திற்கு வடபால் உள்ள பிரதேசத்தில் சரஸ்வதி மகால் என்று அழைக்கப்பட்ட ஓர் நூலகமும் காணப்பட்டது என்று ஆராய்ச்சியாளர்கள் தெரிவிக்கின்றார்கள்.
# நாயன்மார்கட்டு அரசடிப்பிள்ளையார் ஆலயம்

## ஆலய அமைப்பு

இவ்வாலயத்தில் கர்ப்பக்கிரகம், அர்த்த மண்டபம், மகா மண்டபம், நிருத்த மண்டபம், முஷிகம், பலிபீடம், கொடி மரம் என்பவற்றை கொண்ட ஸ்தம்ப மண்டபமும் அமைந்துள்ளன. உள்வீதிப் பிரகாரத்திலே அக்கினி மூலையில் பாகசாலையும் (மடப்பள்ளி), அதைத் தொடர்ந்து களஞ்சிய அறை, வாகன சாலை, குரு வாசம் என்பனவும், கர்ப்பக்கிரகத்திற்கு மேற்கே நாகதம்பிரான் சந்நிதியும், கர்ப்பக்கிரகத்திற்கு வடக்கே சண்டேஸ்வரர் சந்நிதியும், ஈசான மூலையிலே வசந்த மண்டபம் அதையடுத்து யாகசாலை, வைரவர் சந்நிதி, மணிக்கூடு என்பன அமைந்துள்ளன. ஆலயத்திற்கு கிழக்கே நாயன்மார்கட்டு குளம்(தாமரைக் குளம்) அமைந்துள்ளது. மூல மூர்த்தியாக விநாயகப் பெருமான் வீற்றிருக்கின்றார். சதுர்த்தி உற்சவ சிறிய விநாயகர், எழுந்தருளி விநாயகர், பஞ்சமுக விநாயகர், சிவகாமசுந்தரி சமேத நடராஜப் பெருமான், மீனாட்சி அம்மன், வேலாயுதப் பெருமான், சந்தான கோபாலர், மாணிக்கவாசகர், சண்டேஸ்வரர் ஆகிய எழுந்தருளி மூர்த்தங்களும் அமைந்துள்ளது.
# நாயன்மார்கட்டு அரசடிப்பிள்ளையார் ஆலயம்

## வரலாறு

இற்றைக்கு ஆயிரம் ஆண்டுகளுக்கு முன் ஈழநாட்டில் தமிழர் தலைநகராக விளங்கிய யாழ்ப்பாணம் நல்லூரை இராசதானியாகக் கொண்டு அரசாட்சி புரிந்த தமிழ் மன்னாகிய சிங்கை ஆரியச்சக்கரவர்த்தியினால் அமைக்கப்பட்டது. மன்னன் இவ்வாலயத்திற்கு முன்னால் ஓர் அழகிய திருக்குளத்தை அமைப்பித்து அதன் நடுவில் ஓர் நீராழி மண்டபமும் விநாயகப் பெருமான் திருக்குளத்தில் நீராடி நீராழி மண்டபத்திலே இளைப்பாறிச் செல்வதற்கு வேண்டிய வசதிகளையும் செய்வித்தான். அது மட்டுமல்லாது இத்திருக்குளத்திறகு வடபகுதியில் நாயன்மார்கள் குருபூசை மடம் ஒன்றையும் அமைப்பித்தான். இதற்குச் சான்றுகள் குளத்திற்கு வடபால் உள்ள காணிகளின் பெயர்களே. அத்தோடு இக்குளத்திற்கு வடபால் உள்ள பிரதேசத்தில் சரஸ்வதி மகால் என்று அழைக்கப்பட்ட ஓர் நூலகமும் காணப்பட்டது என்று ஆராய்ச்சியாளர்கள் தெரிவிக்கின்றார்கள்.இற்றைக்கு 1942 ஆண்டு அரசாங்கத்தால் குளத்தை ஆழமாக கிண்டுகின்றபோது ஓர் கல்வெட்டு சிலாசாசனம் கிடைக்கப்பெற்றது. எமது ஆலயத்தில் சிவஶ்ரீ செ.சதாசிவக்குருக்களின் பாரமரிப்பில் நீண்டகாலம் வைக்கப்பட்டு இருந்து பின்னர் யாழ்ப்பாணப் பல்கலைக்கழக நுாதன சாலைக்கு கொடுக்கப்பட்டது. அதில்
“கலி 3625 ல் சிங்கையாாியனல் பொருமானுக்கு தீர்த்தம் கொடுக்க இத்திருக்குளம் வெட்டப்பட்டது”
என்று பொறிக்கப்பட்டுள்ளது.  
திருக்குளத்துடன் இவ்வாலயம் அமைந்திருப்பதனால் குளத்தடிப் பிள்ளையார் என்ற பெயரும், பரராசகேசர மன்னனின் மருமகனாகிய மகாவித்துவான் அரசகேசரி இக்குளத்தில் நீராடி விநாயகப்பெருமானை வழிபட்டு அவரின் ஆசியைப்பெற்று தாமரைக்குளத்தில் நடுவில் அமைந்திருந்த நீராழி மண்டபத்தில் இருந்து இரகுவம்சம் என்னும் வடமொழிக் காவியத்தை இனிய தமிழில் பாடினார். இதன் காரணமாக அரசகேசரிப் பிள்ளையார் என்ற சிறப்புப் பெயரும் பிள்ளையாருக்கு உண்டாயிற்று.
# நாயன்மார்கட்டு அரசடிப்பிள்ளையார் ஆலயம்

## ஆலய பரிபாலனமும் சிவாசாரியார்களும்

ஆதியிலிருந்தே சைவக்குருமார்களினால் நித்திய நைமித்திய வழிபாடாற்றப்பட்டு பரிபாலிக்கப்பட்டு வருகின்ற ஆலயங்களில் இதுவும் ஒன்று. ஆலயத்திற்கு நித்திய நைமித்தியபூஜை வழிபாடுகளை செய்வதற்கென மன்னன் தென்னிந்தியாவில் வேதாரணியம் என்ற இடத்திலிருந்து சைவக்குருமார் பரம்பரையைச் சேர்ந்த ஸ்ரீமத் கயிலாசநாதக்குருக்கள் குடும்பத்தாரை வருவழைத்து பரம்பரையாகப் பரிபாலித்து பூசை செய்து வரும்படி வேண்டிக் கொண்டான். அவர்களது பரம்பரையினரே தற்போதும் இவ் ஆலயத்தைப் பராமரித்து வருகின்றனர்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### சித்திரைப் புத்தாண்டு உற்சவம்

இவ்வாலயத்தில் இடம் பெறும் சித்திரைப் புத்தாண்டு உற்சவம் மிகச் சிறப்பானது ஆகும். ஒவ்வொரு வருடமும் தமிழ் புத்தாண்டு அன்று விஷு புண்ணியகாலத்தில் மூல மூர்த்தியான விநாயகப்பெருமானுக்கு ஸ்நபன அபிஷேகம் நடைபெற்று வருடம் பிறக்கும் நேரம் மூலமூர்த்திக்கு விசேட பூசை நடைபெற்று தொடர்ந்து உற்சவமும் நடைபெறும். இவ் உற்சவத்தில் சிறப்பான அம்சங்களாக கோபூசை, கண்ணாடி தரிசனம், என்பன குறிப்பிடத்தக்கதாகும். இக்காலத்தில் அடியார்கள் திரள் திரளாக இங்கு கூடுவார்கள் மேலும் இச் சித்திரைப்புத்ததாண்டு உற்சவத்தின் சிறப்பான ஓர் நிகழ்வாக கைவிசேஷம் கொடுக்கும் நிகழ்வு இடம்பெறுவது குறிப்பிடத்தக்கது. அதாவது வருடப்பிறப்பன்று வரும் அடியவர்கள் அனைவருக்கும் பிரதம குருக்கள் அவர்களால் கைவிசேஷம் வழங்கப்படும். இந் நிகழ்வானது இவ்வாலயத்தில் சிவஸ்ரீ செல்லையாக்குருக்கள் அவர்களின் காலத்திலிருந்து இன்று வரை சிறப்பாக பின்பற்றப்படுவது முக்கிய ஓர் நிகழ்வாகும். மேலும் இப்புண்ணிய காலத்தில் ஸ்நானத்தின் போது மருத்துநீர் வைத்தல் முக்கியமான பிரதானமான ஓர் அம்சமாகும். இதனைக் கருத்தில் கொண்டு தான் மிகச் சிறப்பாக இந் நாயன்மார்கட்டு கிராமத்திலே இவ்வாலயத்தில் மட்டும் தான் மருத்துநீர் வழங்கப்படுவதும் குறிப்பிடதக்கதாகும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### சதுர்த்தி உற்சவம்

ஒவ்வொரு மாதமும் வருகின்ற விநாயக சதுர்த்தி தினத்தில் பகல் மூலமூர்த்திக்கு உருத்திராபிடேகம் இடம்பெற்று சதுர்த்தி உற்சவத்திற்கென பிரதிஷ்டை செய்யப்பட்ட சிறிய உற்சவமூர்த்தி விநாயகருக்கு விஷேட பூசை இடம்பெறும். தொடர்ந்து சிறிய எலி வாகனத்தில் விநாயக் பெருமான் வீதியுலா வருதலும் இடம்பெறுகின்றது. அத்தோடு ஆவணி சதுர்த்தி அன்று மூலமூர்த்திக்கு ஸ்நபன அபிடேகம் நடைபெற்று விநாயகப் பெருமான் திருவீதியுலா வருதல் என்பன இடம்பெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### நவராத்திரி விழாவும் விஜயதசமி உற்சவமும்

நவராத்திரி முதல் நாளன்று காலை வசந்தமண்டபத்திலே மீனாட்சிஅம்மன் வீற்றிருக்க கும்பமும் கொலுவும் வைக்கப்பட்டு பூசை நடைபெறும். பின்பு ஒன்பது தினங்களும் மாலைப்பூசையின் போது மூலமூர்த்திக்கு வழமையான பூசை நடைபெற்றதும் மீனாட்சி அம்மனுக்கு விசேட பூசை இடம் பெற்று சகலகலா வல்லி மாலை தோத்திரம் ஓதப்படும். இறுதி நாளான விஜயதசமி அன்று மானம்பூ திருவிழா இடம்பெறும். அதைத் தொடர்ந்து சிறார்களுக்கு ஏடு தொடக்கலும், குருகுலகல்வி பயில ஆரம்பிக்கும் சைவக்குருமார்களின் சிறார்களுக்கு குருகுலக்கல்வியை ஆரம்பித்து வைத்தலும் நடைபெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### கார்த்திகைத் தீபம்

கார்த்திகை விளக்கீடு அன்று விநாயகப்பெருமானுக்கு விஷேட பூசை நடைபெற்று மாவிளக்கு ஏற்றும் நிகழ்வும், சொக்கப்பானை கொழுத்தும் நிகழ்வும் நடைபெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### விநாயக ஷஷ்டி உற்சவம்

கார்த்திகை மாதம் நடைபெறும் விநாயக ஷஷ்டி உற்சவமானது இவ்வாலயத்திலும் நடைபெறுகின்றது. விநாயக ஷஷ்டி விரத ஆரம்ப நாள் தொடக்கம் 20ம் நாள் வரை காலைப்பூசையின் போது மூலமூர்த்தி விநாயகருக்கு விஷேட பூசையும், அஷ்டோத்தரசத நாம அர்ச்சனையும் நடைபெற்று பிள்ளையார்யார் கதை படிப்பும் இடம்பெறும். அத்தோடு 20 நாட்களிலும் விநாயகருக்கு சிறப்பான வெவ்வேறு நிவேதனம் பொருட்களும் செய்து படைக்கப்படும். உதாரணமாக அப்பம் எள்ளுருண்டை, இராசவள்ளிக்கிழங்கு என்பனவற்றைக் குறிப்பிடலாம். இறுதி நாள் அன்று விநாயகருக்கு ஸ்நபன அபிஷேகம் நடைபெற்று வசந்தமண்டபத்திலே உற்சவ மூர்த்தி விநாயகருக்கு விஷேட பூசை நடைபெற்று திருவிழாவும் நடைபெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### மார்கழித் திருவெம்பாவையும் திருவாதிரை உற்சவமும்

மார்கழி மாதம் இ;வ்வாலயத்திலும் திருவெம்பாவை உற்சவம் இடம்பெறுவதாகும். இக்காலத்தில் இங்குள்ள சிவகாமி அம்பாள் சமேத நடேசப் பெருமானுக்கு ஒன்பது தினங்கள் விசேட பூசையானது நடைபெற்ற திருவெம்பாவை ஓதலும் நடைபெற்றும். அதிகாலையில் திருப்பள்ளியெழுச்சி ஓதுவதும் இங்கு சிறப்பாக இடம்பெறும். ஏனைய ஆலயங்களில் பாடப்படும் திருப்பள்ளியெழுச்சி பாடல்கள் அன்றி இவ்வாலயத்திற்கென தனித்தே விளங்கும் திருப்பள்ளியெழுச்சி பாடல்கள் இங்கு எம்பெருமான் விநாயகருக்காக இயற்றப்பட்டு பாடப்படுவது சிறப்பான ஓர் நிகழ்வாகும். இறுதி நாளான பத்தாம் நாள் திருவாதிரை தினத்தன்று அதிகாலை மகா ஸ்நபன அபிஷேகம் நடராசப் பெருமானுக்கு நிகழ்த்தி விசேட அலங்காரங்களாலும் விசேட நைவேத்தியம், தீபாரதனை , அர்ச்சினை, பூசை முதலிய உபசார பொருட்களினால் உபசரித்தல் இடம் பெறும். இதனை தொடர்ந்து ஆருத்திராதரிசனமும் திருவிழாவும் இடம் பெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### மார்கழித் திருவாசக முற்றோதல் விழா

ஆலய ஆதீனகர்த்தாக்களில் ஒருவராகிய அமரர் சிவஸ்ரீ சதா. ஆறுமுகக்குருக்கள் அவர்களின் சிரார்த்த தினத்தன்று திருவாசக முற்றோதல் நடைபெறும். இந்நிகழ்விற்கு பல இடங்களிலிருந்தும் ஓதுவார்கள் வந்து கலந்து கொள்ளுவார்கள். இத்திருவாசக முற்றோதலின் பின் சிவகாமசுந்தரி சமேத நடேசப் பெருமானுக்கு விஷேட பூசை நடைபெற்று திருவீதியுலா வருதலும் இடம்பெறும். தொடர்ந்து மதியம் அன்னதானமும் நடைபெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### தைப்பொங்கல் பண்டிகை

தைப்பொங்கல் பண்டிகையானது இவ்வாலயத்தில் இடம்பெறும் நைமித்திய கிரியைகளில் ஒன்றாகும். தம்ப மண்டபத்திற்கு அடுத்ததான தரிசன மண்டபத்தில் சூரியனின் ரதமானது வரையப்பட்டு அதில் சூரிய கும்பம் வைக்கப்பட்டு அதிகாலை சூரிய உதயத்தின் போது முதலில் சூரியனுக்கு பூசை நடைபெற்று பின்பு மூலமூர்த்திக்கும் ஏனைய பரிவாரதெய்வங்களுக்கும் பூசை நடைபெறும். மறுநாள் இவ்வாலய கோமாதாவிற்கு பட்டிப்பொங்கலும் இடம்பெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### மணவாளக்கோல உற்சவம்

இவ்வாலயத்தில் மஹாகும்பாபிஷேக தினமாகிய தை மாத ரேவதி நட்சத்திரத்தன்று நடைபெறும். காலை ஆயிரத்து எட்டு சங்காபிஷேகமானது சிறப்பாக நடைபெற்றும். இதனை தொடர்ந்து அன்று மாலை எம்பெருமானுக்கு திருவூஞ்சலும், திருவிழாவும் நடைபெற்று மின்விளக்குகளால் அலங்கரிக்கப்பட்ட பூந்தண்டிகையில் விநாயகப் பெருமான் திருவீதியூலா வருதலும் இடம்பெறும்.
# நாயன்மார்கட்டு அரசடிப்பிள்ளையார் ஆலயம்

## ஆலய உற்சவங்கள்

### கும்பாபிஷேகம்

போர்த்துக்கேயர் ஒல்லாந்தர் காலத்தில் இவ்வாலயமும் அழிக்கப்பட்டது. சைவ மக்கள் தங்கள் வழிபாடுகளைச் செய்ய முடியாது, தண்டனைக்கு அஞ்சியமக்கள் மறைமுகமாக ஆலயம் இருந்த இடத்தில் சிறிய கொட்டகை அமைத்து கைலாசநாதக்குருக்களின் மகன் கதிர்காமநாதக்குருக்கள் காலத்தில் விநாயகனின் சிறிய உருவச்சிலையை பூக்கூடையில் வைத்து பூ வில்வம் பத்திரம் முதலியவற்றுடன் மறைத்துக்கொண்டு வநது வழி பட்டார்கள் என்றும், புராணங்கள் படித்தார்கள் என்றும் (பின்பு அக்கூடையில் வைத்து மறைத்து வீட்டிற்குக் கொண்டுபோனார்கள் என்றும், கர்ணபரம்பரைக்கதைகள் கூறுகின்றன.
ஆங்கில ஆட்சி வந்தபின் சுதந்திரம் கிட்டியது அழிக்கப் பட்ட ஆலயங்கள் மீண்டும் புதியவையாக அமைக்கப்பட்டன கதிர்காமநாதக்குருக்களின் மகன் ஆறுமுகக்குருக்கள் மேற்படி ஆலயத்தை வெள்ளைக்கற்களாலும் செங்கற்களாலும் கட்டுவித்து **1800-1825** க்கு இடைப்பட்ட காலத்தில் **கும்பாபிஷேகம்** நடாத்தி வைத்தார்.
அதன் பின் ஆறுமுகக்குருக்கள் மகன் செல்லையாக்குருக்கள் சில திருத்த வேலைகளைச் செய்து **17-1-1916**ம் வருடம் **புனருத்தாரண கும்பாபிஷேகம்** செய்துவைத்தார்.
இவரது காலத்திலேயே கோவிலை முழுக்க இடித்து வெள்ளைக்கற்களாலும் சீமெந்துக்கற்களாலும் கர்ப்பக்கிருகம், அர்த்தமண்டபம், மகாமண்டபம் தம்பமண்டபம் முதலியவற்றைக் கட்டுவித்து **கரவருடம் பங்குனி மாதம் 14ம் திகதி (27-3-1952ம்)** ஆண்டு வியாழக்கிழமையும் ரேவதி நட்சத்திரமும் கூடிய சுபதினத்தில் புனருத்தாரண **மகா கும்பாபிஷேகத்தை** நடத்தி வைத்தார்.  
**'**  
| வருடம் | கும்பாபிஷேகம் விபரம் | ஆலய பிரதமகுரு | கும்பாபிஷேக பிரதமகுரு | விஞ்ஞாபனம் |
| --- | --- | --- | --- | --- |
| 1800-1825 | மகாகும்பாபிஷேகம் | சிவஸ்ரீ.க.ஆறுமுகக்குருக்கள் |  |  |
| 17-01-1916 | புனருத்தாரண கும்பாபிஷேகம் | சிவஸ்ரீ.ஆ.செல்லையாக்குருக்கள் |  |  |
| 27-03-1952 | கரவருடம் பங்குனி மாதம் 14ம் திகதி வியாழக்கிழமை ரேவதி நட்சத்திரமும் புனருத்தாரண கும்பாபிஷேகம் | சிவஸ்ரீ.ஆ.செல்லையாக்குருக்கள் | சிவஸ்ரீ.க.சிவபாதசுந்தரக்குருக்கள் |  |
| 10-02-1989 | விபவ வருடம் தைத்திங்கள் 28ம் நாள் ரேவதி நட்சத்திரமும் புனருத்தாரண அஷ்டபந்தன பிரதிஷ்டா கும்பாபிஷேகம் | சிவஶ்ரீ.செ.சதாசிவக்குருக்கள், சிவஸ்ரீ.சதா.மகேஸ்வரக்குருக்கள் | சிவஸ்ரீ.சதா.மகாலிங்கசிவக்குருக்கள் |  |
| 11.02.2008 | சா்வசித்து வருடம் தைத்திங்கள் 28 ஆம் நாள் திங்கட்கிழமை பஞ்சமுக விநாயகர் நூதன பிரதிஷ்டா பஞ்சகுண்டபக்ஷ மஹாகும்பாபிஷேகம் | சிவஸ்ரீ.சதா.மகேஸ்வரக்குருக்கள், சிவஸ்ரீ.சதா.மகாலிங்கசிவக்குருக்கள் | சிவஸ்ரீ.சி.இராஜேந்திரக்குருக்கள் |  |
| 09.02.2017 | துர்முகி வருடம் தைத்திங்கள் 27ம் நாள் புனர்பூச நட்சத்திரமும் புனராவர்த்தன அஷ்டபந்தன பஞ்சகுண்டபக்ஷ மஹாகும்பாபிஷேகம் | சிவஸ்ரீ.சதா.மகேஸ்வரக்குருக்கள், சிவஸ்ரீ.சதா.மகாலிங்கசிவக்குருக்கள் | சிவஸ்ரீ.தி.ஜெயராஜ்குருக்கள் |  |
# நாயன்மார்கட்டு அரசடிப்பிள்ளையார் ஆலயம்

## சமய சமுகப்பணி

### சதாசிவக்குருக்கள் அறநெறிப் பாடசாலை

சைவசிறார்கள் நற்பிரஜைகளாக சிறுவயதிலிருந்தே அறநெறிக்கல்வி போதிக்கப்பட்டு வளர்க்கப்படவேண்டும் எனும் நோக்கோடு எமது ஆலயத்தினால் சதாசிவக்குருக்கள் அறநெறிப் பாடசாலை பாலஸ்தாபன தினமான 20.04.2016 புதன்கிழமை அன்று ஆலய முதல்வர்களினால் அங்குரார்ப்பணம் செய்து வைக்கப்பட்டது. இந்நிகழ்வில் யாழ்ப்பாணம் சின்மயா மிஷன் வதிவிட ஆச்சாரியார் பிரம்மச்சாரி ஜாக்ரத் சைதன்யா அவர்கள் கலந்து மாணவர்களுக்கான அறநெறி வகுப்புக்களை ஆரம்பித்து வைத்தார்கள். அங்குரார்பண வைபவத்தில் மூத்த சைவக்குருமார்களும் நல்லை ஆதீன குருமுதல்வர் ஸ்ரீலஸ்ரீ சோமசுந்தர தேசிக ஞானசம்பந்த பரமாச்சாரிய சுவாமிகளும் கலந்து சிறப்பித்தார்கள்.  
சதாசிவக்குருக்கள் அறநெறிப் பாடசாலையினால் <big>**ஞாயிற்றுக்கிழமைகளில் காலை 6.30-7.30 மணிவரை யோகாசனப் பயிற்சியும், மு.ப. 9.00 – 10.00 மணிவரை அறநெறி வகுப்புக்களும் நடத்தப்படுகின்றன**</big>. இதில் எமது கிராமத்துச் சிறார்கள் பலர் கலந்து பயன்பெற்றுவருகின்றார்கள்.
# நாயன்மார்கட்டு அரசடிப்பிள்ளையார் ஆலயம்

## உசாத்துணை நூல்கள்

- சதாசிவக்குருக்கள், சிவஶ்ரீ செ. நாயன்மார்கட்டு அரசடிப்பிள்ளையார் ஆலயல இரதோற்சவ மலர், - 1990
- கிருஷ்ணராசா, செ. எம். ஏ., நாயன்மார்கட்டு ஸ்ரீவெயிலுகந்த விநாயகர் ஆலயம் கும்பாபிஷேக மலர், 1993
- உமாச்சந்திரா பிரகாஷ் நல்லூர் கந்தசுவாமி பெருங்கோயில், 2016, பக்கம் 67-70
# கம்லா பெர்சாத் பிசெசார்

**கம்லா பெர்சாத் பிசெசார்** (*Kamla Persad-Bissessar*, பிறப்பு: ஏப்ரல் 22, 1952) திரினிடாட் டொபாகோ குடியரசின் ஏழாவதும் தற்போதைய பிரதமரும் ஆவார். இவர் நாட்டின் முதலாவது பெண் பிரதமராக 2010, மே 26 ஆம் நாள் பதவியேற்றார்..  
பெர்சாத்-பிசெசார் ஐக்கிய தேசிய காங்கிரசு கட்சியின் தலைவர் ஆவார். இது மக்கள் கூட்டமைப்பு என்ற ஐந்து-கட்சிக் கூட்டணியின் முக்கிய தலைமைக் கட்சியாகும். 2010 மே 24 இல் நாட்டில் நடந்த பொதுத் தேர்தலில் இக்கூட்டணி பெரும் வெற்றி பெற்றது.  
கம்லா பெர்சாத் நாட்டின் முதலாவது பெண் சட்டமா அதிபராகவும், பதில் பிரதமராகவும், எதிர்க்கட்சித் தலைவராகவும் இருந்தவர்.
# கம்லா பெர்சாத் பிசெசார்

## வாழ்க்கைக் குறிப்பு

இந்திய வம்சாவளியைச் சேர்ந்த கமலா, இலட்சுமி இந்து மகளிர் கல்லூரியில் ஆசிரியையாகப் பணியாற்றினார். மருத்துவர் கிரெகரி பிசெசார் என்பவரைத் திருமணம் புரிந்தார். இவர்களுக்கு ஒரு மகன் உண்டு.
# கம்லா பெர்சாத் பிசெசார்

## வாழ்க்கைக் குறிப்பு

### அரசியல் வாழ்க்கை

கம்லா 1995 ஆம் ஆண்டில் இருந்து சிப்பாரியா தேர்தல் தொகுதியின் நாடாளுமன்ற உறுப்பினராக இருந்து வருகிறார். 1995 இல் இருந்து நாட்டின் சட்டமா அதிபராகவும் பணியாற்றினார். 2000 ஆம் ஆண்டு டிசம்பர் 22 இல் ஐக்கிய தேசியக் காங்கிரஸ் கட்சி பதவிக்கு வந்த பின்னர் இவர் கல்வி அமைச்சராகப் பொறுப்பேற்றார்.  
2010, ஜனவரி 24 இல் இவர் ஐக்கிய தேசியக் காங்கிரஸ் கட்சியின் தலைவராகத் தேர்ந்தெடுக்கப்பட்டார். பெப்ரவரி 25 இல் இவர் எதிர்க்கட்சித் தலைவரானார்.
# கம்லா பெர்சாத் பிசெசார்

## வாழ்க்கைக் குறிப்பு

### பிரதமர்

2010, மே 24 இல் இடம்பெற்ற பொதுத் தேர்தலில் தேர்தலில் இவரது எதிர்க்கட்சிக் கூட்டணி அப்போதைய பிரதமர் பாட்ரிக் மானிங் இன் ஆளும் கட்சியை தோற்கடித்ததை அடுத்து, கம்லா நாட்டின் முதல் பெண் பிரதமராகத் தேர்ந்தெடுக்கப்பட்டார்.
# மைக்ரோசாப்ட் சீக்குவல் சர்வர் தரவுத் தள எந்திரம்

**மைக்ரோசாப்ட் சீக்குவல் சர்வர் தரவுத்தள எந்திரம்** மைக்ரோசாப்டினால் விருத்தி செய்யப்பட்ட ஓர் சார் தரவுத்தளமாகும். இது மைக்ரோசாப்ட் சீக்குவல் சர்வர் 7 அல்லது 2000 வசதிகுறைக்கப்பட்ட பதிப்பாகும் எனினும் இது தன்னை சீக்குவல் சர்வர் 2000 குடும்பமாகவே அடையாளப்படுத்திக் கொள்ளும். இது வணிக நோக்கல்லாத பணிகளுக்கும் மட்டுப்படுத்தப்பட்ட வணிகப் பணிகளுக்கும் இலவசமானதாகும். மைக்ரோசாப்டின் தொழிற்கல்விக் கண்காட்சியில் மே 1999 இல் அறிமுகப்படுத்தப்பட்டது. இது விருத்தியாளர்களுக்கான மைக்ரோசாப்ட் ஆபிஸ் 2000 பதிப்பான “ஆபிஸ் 2000 டெவலப்பர் எடிசனுடன்” உள்ளிணைக்கப்பட்டுள்ளது. இதனைத் தொடர்ந்து நவம்பர் 2005 இல் வந்த விரைவான சீக்குவல் சர்வர் எனப்பொருள்படும் சீக்குவல் சர்வர் எக்ஸ்பிரஸ் எடிசன் இதனை மாற்றீடு செய்தது. இதற்கான வணிக ஆதரவு 8 ஏப்ரல் 2008 உடன் முடிவடைந்தது.
# மைக்ரோசாப்ட் சீக்குவல் சர்வர் தரவுத் தள எந்திரம்

## உசாத்துணைகள்

ja:Microsoft SQL Server#MSDE
# விக்கிப்பீடியா:பங்களிப்பாளர் அறிமுகம்/மணியன்

மணியன், சென்னையில் வாழும் தொலைத்தொடர்பியல் பொறியாளர். முன்பு ஒன்றிய அரசுப்பணியாளர் தேர்வாணையத்தின் இந்தியத் தொலைதொடர்புப் பணி அதிகாரியாகவும் பின்னர் பாரத் சஞ்சார் நிகம் லிமிடெட்டிலும் பணியாற்றிய பிறகு, தனியார் நிறுவனமொன்றில் பணியாற்றி பணி ஓய்வு பெற்றுள்ளார். 2009 முதல் தமிழ் விக்கிப்பீடியாவுக்குப் பங்களித்து வருகிறார். இந்திய தொழில்நுட்பக் கழகங்கள், இந்திரா காந்தி அமைதிப் பரிசு, சூரிய நாட்காட்டி, மஞ்சம்பட்டி பள்ளத்தாக்கு, நீரில் பாய்தல் முதலிய தலைப்புகளில் எழுதியுள்ளார். விக்கிப்பீடியா குறித்த பல உதவிக்கட்டுரைகளைத் தமிழாக்கம் செய்துள்ளார். கூகுள் மொழிபெயர்ப்புத் திட்டச் சீரமைப்பு, விக்கிப்பீடியா கட்டுரைப் போட்டி ஒருங்கிணைப்பு முதலிய திட்டங்களிலும் பங்களித்துள்ளார்.
# அண்ணா நகர் கிழக்கு

**அண்ணா நகர் கிழக்கு** (*Annanagar East*) சென்னை மாநகராட்சியின் ஒரு பகுதி ஆகும்.
# அண்ணா நகர் கிழக்கு

## அமைவு

சென்னை சென்ட்ரல் ரயில் நிலையம் சுமார் 7 கி.மீ தொலைவிலும், சென்னை பன்னாட்டு விமான நிலையம் சுமார் 15 கி.மீ தொலைவிலும் உள்ளன. சென்னை புறநகர் பேருந்து நிலையம் 4 கி.மீ தொலைவிலும் அமைந்துள்ளது. அண்ணா நகர் கிழக்கைச் சுற்றி அமைந்துள்ள மற்ற பகுதிகள், அண்ணா நகர மேற்கு, ஷெனாய் நகர் மற்றும் அயனாவரம் ஆகும்.
# அண்ணா நகர் கிழக்கு

## அஞ்சல் குறியீட்டு எண்

அண்ணா நகர் கிழக்கின் அஞ்சல் குறியீட்டு எண் 600102.
# அண்ணா நகர் கிழக்கு

## கல்லூரிகள்

அண்ணா நகர் கிழக்குப் பகுதியில் கீழ்கண்ட கல்லூரிகள் உள்ளன  
1) வள்ளியம்மாள் கல்லூரி
2) கந்தசாமி கல்லூரி
# அண்ணா நகர் கிழக்கு

## பூங்காக்கள்

அண்ணா நகர் கிழக்கில் போகைன்வில்லா பூங்கா உள்ளது. 2010 சென்னை சங்கமம் நிகழ்ச்சிகள் இந்தப் பூங்காவிலும் நடைபெற்றன.
# அயனாவரம்

**அயனாவரம்** (ஆங்கிலம்: *Ayanavaram*) அல்லது **அயன்புரம்** என்பது இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். சென்னையின் பெரம்பூர் பகுதியில் அமைந்துள்ள 'இரயில் இணைப்புப் பெட்டித் தொழிற்சாலை'யை ஒட்டி இவ்வூர் அமைந்துள்ளது. இது சென்னையின் மேற்குப் பகுதியில் அமைந்துள்ளது. சென்னையில், முக்கியமான இணைக்கும் சாலைகளில் ஒன்றான சென்னை-திருவள்ளூர் நெடுஞ்சாலை (கொன்னூர் நெடுஞ்சாலை), அயனாவரம் வழியாகச் செல்கிறது.
# அயனாவரம்

## சொற்பிறப்பு

இந்த நகரம் முதலில் *அயன்புரம்* என்று அழைக்கப்பட்டது; 'அயன்' என்றால் பிரம்மா என்று பொருள். முருக பகவான் பிரம்மாவிற்கு அறிவுரை கூறி, படைப்பாற்றலை எடுத்துக் கொண்டபோது, பிரம்மா சிவனிடம் பிரார்த்தனை செய்து, படைப்பாற்றல் செயலை மீண்டும் பெற்றார் என்று நம்பப்படுகிறது. பரசுராம ஈசுவரன் கோயிலில், பிரம்மா, சிவனை வணங்கினார் என்று நம்பப்படுகிறது.
# அயனாவரம்

## அமைவிடம்

சென்னை மத்திய தொடருந்து நிலையத்திலிருந்து 8 கி.மீ. தொலைவிலும், சென்னை எழும்பூர் தொடருந்து நிலையத்திலிருந்து 6 கி.மீ. தொலைவிலும், சென்னை பன்னாட்டு விமான நிலையத்திலிருந்து 18 கி.மீ. தொலைவிலும், சென்னை கோயம்பேடு பேருந்து நிலையத்திலிருந்து 10 கி.மீ. தொலைவிலும், அயனாவரம் அமைந்துள்ளது.
# அயனாவரம்

## அமைப்பு

### அயனாவரத்தைச் சுற்றியுள்ள பகுதிகள்

பெரம்பூர், பெரவள்ளூர், ஐ. சி. எஃப். காலனி, ஜமாலியா, செம்பியம், அகரம், ஜவஹர் நகர், புரசைவாக்கம், ஓட்டேரி, வில்லிவாக்கம், கீழ்ப்பாக்கம் மற்றும் அண்ணா நகர் கிழக்கு ஆகியவை அயனாவரம் பகுதியைச் சுற்றியுள்ள சில முக்கியமான பகுதிகள் ஆகும்.
# அயனாவரம்

## போக்குவரத்து

### சாலைப் போக்குவரத்து

அயனாவரத்தை, சென்னையின் மற்ற பகுதிகளுடன், (சென்னை திருவள்ளூர் நெடுஞ்சாலை) கொன்னூர் நெடுஞ்சாலை மற்றும் புதிய ஆவடி சாலை இணைக்கின்றன. பேருந்துகளை பராமரிப்பதற்காக ஒரு பணிமனையுடன் இணைக்கப்பட்டுள்ள அயனாவரம் பேருந்து நிலையம், மற்ற பகுதிகளுக்கு செல்ல சேவை செய்கிறது.
# அயனாவரம்

## போக்குவரத்து

### தொடருந்து போக்குவரத்து

- பெரம்பூர் தொடருந்து நிலையம், பெரம்பூர் கேரேஜ் வொர்க்ஸ் தொடருந்து நிலையம் ஆகியவை தலா ஒரு கி.மீ. தொலைவிலுள்ளன. பெரம்பூர் லோகோ வொர்க்ஸ் தொடருந்து நிலையம் சுமார் 2 கி. மீ. தொலைவிலுள்ளது. 'மெட்ரோ' தொடருந்து சேவையின் அடுத்த தடம் அயனாவரம் வழியாகச் செல்ல, வேலைகள் நடந்து கொண்டிருக்கின்றன.